ທ່ານ Kerry ກັບຄືນໄປ ຕາເວັນອອກກາງ (ວີດິໂອ/ສະໄລດ໌)
ທ່ານ Kerry ເດີນທາງໄປ ເຂົ້າຮ່ວມ ກອງປະຊຸມ ເສດຖະກິດໂລກ ທີ່ປະເທດຈໍແດນ ບ່ອນຢຸດແຫວ່ສຸດທ້າຍ ຂອງການເດີນທາງຢ້ຽມຢາມ ອາຟຣິກາແລະຕາເວັນອອກກາງ.
ລັດຖະມົນຕີການຕ່າງປະເທດສະຫະລັດ ທ່ານ John Kerry ເດີນທາງຕໍ່ໄປຍັງປະເທດຈໍແດນ ໃນວັນອາທິດມື້ນີ້ ເພື່ອ ເຂົ້າຮ່ວມກອງປະຊຸມເສດຖະກິດໂລກ World Economic Forum ຊຶ່ງເປັນບ່ອນຢຸດແຫວ່ແຫ່ງສຸດທ້າຍ ຂອງການ ເດີນທາງຢ້ຽມຢາມ ທະວີບອາຟຣິກາ ແລະພາກຕາເວັນ ອອກກາງ ທີ່ເພັ່ງເລັງໃສ່ເລື້ອງຄວາມໝັ້ນຄົງແລະສິດທິ ມະນຸດ ທ່ານ Kerry ໄດ້ໃຊ້ເວລາໃນວັນເສົາວານນີ້ ຢ້ຽມຢາມເອ ທິໂອເປຍ ເພື່ອເຂົ້າຮ່ວມກອງ ປະຊຸມສຸດຍອດບັ້ນນຶ່ງ ເພື່ອ ເປັນຂີດໝາຍຄົບຮອບ 50 ປີ ຂອງວັນສ້າງຕັ້ງສະຫະພາບ ອາຟຣິກາ ທ່ານຍັງໄດ້ພົບປະກັບບັນດາຜູ້ນໍາໃນຂົງເຂດດັ່ງກ່າວຫລາຍຄົນ ເພື່ອສະ ແດງຄວາມເປັນຫ່ວງຂອງສະຫະລັດ ກ່ຽວກັບເລື້ອງສິດທິມະນຸດແລະປະຊາທິປະໄຕ ລັດຖະມົນຕີການຕ່າງປະເທດສະຫະລັດໄດ້ຊຸກຍູ້ ໃຫ້ທ່ານ Goodluck Jonathan ປະທານາທິບໍດີຂອງໄນຈີເຣຍ ຮັບປະກັນວ່າ ກໍາລັງທະຫານຂອງທ່ານຈະເຄົາລົບສິດທິ ຂອງພົນລະເຮືອນ ໃນຂະນທີ່ພວກເຂົາເຈົ້າທໍາການຕໍ່ສູກັບກຸ່ມຫົວຮຸນແຮງ Boko Haram ນອກນັ້ນ ທ່ານ Kerry ຍັງໄດ້ບອກທ່ານ Ali Ahmed Karti ລັດຖະມົນຕີການຕ່າງປະ ເທດຊູແດນວ່າ ຊູແດນແລະຊູແດນໃຕ້ ແມ່ນຢູ່ໃນ “ຈຸດທີ່ສາມາດແຕກຫັກໄດ້ງ່າຍຫລາຍ” ເວລານີ້ ໃນຂະນະທີ່ພວກເຂົາເຈົ້າກໍາລັງຊອກຊ່ອງທາງເຮັດໃຫ້ມີສາຍສໍາພັນກັນຢ່າງ ເປັນປົກກະຕິ ແລະຜ່ານຜ່າຄວາມຂັດແຍ້ງ ທີ່ຍືດເຍື້ອຍາວນານນັ້ນ ລັດຖະມົນຕີການຕ່າງປະເທດສະຫະລັດ ຍັງໄດ້ພົບກັບປະທານາທິບໍດີຂອງອີ່ຈິບ ທ່ານ Mohamed Morsi ແລະເຕືອນທ່ານວ່າ ທ່ານຕ້ອງດໍານເນີນການປະຕິຮູບດ້ານເສດ ຖະກິດ ແລະປະຊາທິປະໄຕເພີ້ມຂຶ້ນອີກ ຖ້າຢາກຈະສືບຕໍ່ໄດ້ຮັບການຊ່ວຍເຫລືອຈາກ ສະຫະລັດຕໍ່ໄປ ຢູ່ສະຖານທູດຂອງສະຫະລັດໃນນະຄອນຫລວງ Addis Ababa ຂອງອີທິໂອເປຍ ໃນວັນອາທິດມື້ນີ້ ທ່ານ Kerry ໄດ້ພົບກັບນັກແລ່ນມາຣາທອນຊາວອີທິໂອເປຍ ທ້າວ Lelisa Desisa ທີ່ໄດ້ຊະນະເລີດໃນການແຂ່ງແລ່ນມາ ຣາທອນຝ່າຍຊາຍ ຢູ່ບອສຕັນ ໃນມື້ວາງລະເບີດ ເມື່ອ ເດືອນເມສາຜ່ານມານັ້ນ ທ້າວ Lelisa Desisa ບອກທ່ານ Kerry ວ່າ ເຂົາໄດ້ປະ ຕິຍານວ່າ ຈະກັບຄືນໄປຍັງ ບອສຕັນ ໃນເວລາໃດເວລາ ນຶ່ງ ເພື່ອເອົາຫລຽນຊະນະເລີດ ທີ່ເຂົາໄດ້ຮັບນັ້ນໄປສົ່ງຄືນ ໃຫ້ບອສຕັນ ເພື່ອໃຫ້ກຽດແກ່ພວກທີ່ເສຍຊີວິດໄປ ໃນການ ໂຈມຕີດ້ວຍລະເບີດຂອງພວກກໍ່ການຮ້າຍຢູ່ໃກ້ເສ້ນໄຊນັ້ນ